ડૉ. શર્માએ કહ્યું કે, “જો કોઈ વ્યક્તિ વધારે પડતું નોન-વેજ ખાતું હોય અને લાંબા સમયથી કબજિયાતની ફરિયાદ હોય તો દર વર્ષે સોનોગ્રાફી કરાવવી જરૂરી છે. આ ઉપરાંત પરિવારમાં જો કોઈને અગાઉ કેન્સર થયું હોય તો તે વ્યક્તિ પણ તપાસ કરાવી લેવી જોઈએ.” ડૉ. મુલચંદાણીએ કહ્યું કે, “જો તમારા પરિવારમાં 40-50 વર્ષની ઉંમર પહેલા કોઈને પણ કેન્સરનું નિદાન થયું હોય તો તમારે ચેતવાની જરૂર છે. એટલે જ તમે તમારા કેન્સરગ્રસ્ત પરિજનની ઉંમરે પહોંચો તેના 5 વર્ષ પહેલા કોલોનોસ્કોપિ કરાવી લેવી જોઈએ. તે બાદ દર 3 કે 5 વર્ષે કોલોનોસ્કોપિ કરાવતા રહેવું જોઈએ.”